"จัมปง" ที่ผมเข้าใจ น่าจะเป็นบะหมี่รวมมิตรแบบญี่ปุ่น คือใช้เส้นซาระอุด้ง บวกกับ วัตถุดิบอื่นๆ ผักหลากหลายชนิด  เนื้อสัตว์ ใส่ในน้ำซุปกระดูกหมูหรือไก่ ดูๆไปคล้ายอาหารของชาวจีน ว่ากันว่าร้านนี้ในญี่ปุ่นขายดีมาก แต่ในไทยมีไม่กี่สาขา วันนี้ผมมาที่เกตเวย์ เอกมัย ซึ่งบรรยากาศสู้เควิลเลจไม่ได้(ความคิดเห็นส่วนตัวนะครับ) 
    คิดเล่นๆถ้ามีคนไทยไปทำก๋วยเตี๋ยวราดหน้ารวมมิตร ผัดซี่อิ๊ว ที่ญี่ปุ่น ผมว่าน่าจะฮิตติดตลาดได้ไม่ยาก 
     วันนี้ผมสั่งเมนูที่เรียกว่าประจำร้าน "นางาซากิ จัมปง"
อร่อยดีนะครับ เส้นนุ่มหนึบ น้ำซุปกระดูกหมู ข้นเข้าที่อร่อย ผักกระหล่ำปลี หอมใหญ่ แครอทซอย ข้าวโพด เบคอน หมูสไลด์ ลงตัวอร่อยครับ 
       เมนูต่อมา ข้าวราดหน้าหมูผัดซอสพิเศษของทางร้าน กับไข่คน อร่อยดีครับ ซอสเผ็ดหวาน ที่ผัดกับหมู คลุกกับไข่คนและข้าว รสชาติเข้ากันได้ดีมากครับ
       จานสุดท้าย เมนู ฟูโตเมน ซาระอูด้ง สำหรับจานนี้ผมไม่ได้ทานเอง แต่ดูหน้าตาแล้วเหมือนโกยซีหมี่ ที่ไม่ใส่หน่อไม้ มี มัสตาด ป้ายไว้ขอบจาน คลุกลงไปกับน้ำซอส ท่าทางจะน่าอร่อยดีนะครับ